Εργοδηγός 5

"Το μονοπάτι της αυτονομίας"

## Γενικά

Ο **Εργοδηγός 5** είναι ένα μονοπάτι στους πρόποδες του Ποικίλου Όρους. Κατακσευάστηκε εξ' ολοκλήρου από το Petroupoli Bike Crew τον χειμώνα 2022-2023 και είναι το μεγαλύτερο έργο της ομάδας μας.

## Το δίκτυο μονοπατιών

### Διαδρομή

Ξεκινά από τους Κήπους στρίβει δεξιά, παρακάμπτοντας την είσοδο τους. Έπειτα συναντά το Μονοπάτι Bike Perk - Α Χαλικόδρομου και συνεχίζει ευθεία, για να φτάσει στην Μικρή Πέτρα. Στα αριστερά υπάρχει μονοπάτι προς Εργοδηγό 3 και Bike Park, εξίσου κατασκευασμένο από την ομάδα. Συνεχίζοντας, το μονοπάτι βρίσκει τα Μελίσσια των Κήπων και τελικά την Κολώνα. Από εκεί ξεκινά μικρή κατυφόρα και μετά από μερικές στροφές υπάρχει ξανά μία πρόχειρη σύνδεση με τον Εργοδηγό 3. Ακολουθεί άλλη μία ανηφόρα προς τα δεξία και τελικά το κύριο μονοπάτι συνδέεται με τον Εργοδηγό 3, ο οποίος συνεχίζει προς το Ποικίλο. Πρόκειται για μία αρκετά μεγάλη διαδρομή που βοηθά στην παράκαμψη της ανηφόρας του Εργοδηγού 3 και στην πρόσβαση στους Κήπους.

### Κατασκευή

Αν και η περιοχή ήταν γνωστή ήδη από το 2020, η πρώτη επίσκεψη σε αυτή έγινε το 2021. Στις 4 Οκτωβρίου εκείνης της χρονιάς διανίχθηκε το πρώτο μονοπάτι, από Εργοδηγό 3 έως Μικρή πέτρα. Αρχικά σχεδιαζόταν η πρόσβαση να γίνεται μέσω της Κολώνας, όπου φτιάχτηκε και εκεί μονοπάτι, αλλά τελικά προτιμήθηκε το πέρασμα από τους Νέους Κήπους. Οι εργασίες σταμάτησαν τον Νοέμβριο και όλη την υπόλοιπη περίοδο της αυτονομίας δεν έγινε άλλη επίσκεψη στην περιοχή.

Ένα χρόνο μετά, το PBC αποφάσισε να ολοκληρώσει το τελευταίο κομμάτι του μονοπατιού που είχε απομείνει. Στις 11/10/2022 ο πρώτος Founder της παρέας συνέδεσε το μονοπάτι των Νέων Κήπων με τον Εργοδηγό 3. Την ίδια μέρα αποφαίστηκε να φτιαχτεί νέο μονοπάτι από τους Κήπους μέχρι την τοποθεσία "Κάκτος" για την πλήρη παράκαμψη του Εργοδηγού 3, ακολουθώντας τα ίχνη της αρχικής χάραξης. Ξεκινώντας από τις 16/10, η ομάδα επέκτεινε το αρχικό μονοπάτι από την Μικρή Πέτρα έως την Κολώνα και από την άλλη πλευρά έως τους Κήπους. Λίγο πριν την Κολώνα, στα Μελίσσια Κήπων, παρουσιάστηκε πρόβλημα με την χάραξη. Έτσι αυτή άλλαξε και κατασκευάστηκε το λεγόμενο "bypass", ώστε να μπορέσει να συνεχιστεί το μονοπάτι. Τελικά αποφασίστηκε να μην φτάσει μέχρι τον Κάκτο αλλά λίγο πριν από αυτόν, μιάς και η προέγγιση του ήταν αδύνατη λόγω της πυκνής βλάστησης. Στο σημείο αυτό συνδέθηκε με τον Εργοδηγό 3, ενώ κατασκευάστηκε και μία άλλη σύνδεση λίγα μέτρα πιό πριν. Στις 22 Δεκεμβρίου 2022 το μονοπάτι ολοκληρώθηκε και του δόθηκε η ονομασία "Εργοδηγός 5".

Παρόλαυτα, το μονοπάτι ήταν αρκετά πρόχειρο. Στην πραγματικότητα ήταν απλά χαραγμένο, χωρίς σαφή πορεία και γεμάτο λακούδες. Έτσι, από τις 26 Δεκεμβρίου 2022 ξεκίνησε η αναβάθμιση του, με τοποθέτηση πετρών στα άκρα του και βελτίωση του εδάφους. Οι εργασίες συνεχίστηκαν μέχρι και τις 7 Απριλίου 2023, όπου και ολοκληρώθηκαν. Από τότε το PBC τον χρησιμοποιεί αρκετά συχνά, κατά τις αναβάσεις προς το Ποικίλο Όρος.

#### Καταστροφές

Στις 10 Απριλίου 2023, σε μία απογευματινή βόλτα στην περιοχή, ο Founder εντόπισε ζημιές στο μονοπάτι από την Μικρή Πέτρα έως τους Κήπους. Φαίνεται προς προκλήθηκαν σκόπημα από αγνώστους. Το PBC όμως τις επισκεύασε και πλέον μπορεί κανείς να διασχύσει όλο το μονοπάτι.

### Μελλοντικές επεκτάσεις

#### *Downhill από Α' χαλικόδρομο έως Μικρή πέτρα*

Μία από τις ιδέες που έχουν προταθεί είναι η δημιουργία ενός δεύτερου μονοπατιού με προδιαγραφές downhill. Θα ξεκινά από τον Α' χαλικόδρομο και θα κινείται παράλληλα με το Μονοπάτι Bike Park - Α' χαλικόδρομου. Στην περιοχή της Μικρής πέτρας θα συνδέεται με τον Εργοδηγό 5 και κατ' επέκταση με τους Κήπους, το Bike Park και το Άλσος. Η κατασκευή του θα είναι μία μεγάλη πρόκληση, αφού θα διατρέχει μία αρκετά απότομη διαδρομή. Το νοτιότερο τμήμα του όμως είναι πιό εφικτό να κατασκευαστεί, αφού κοντά στην Μικρή πέτρα το έδαφος είναι λιγότερο απότομο.

#### *Νέο μονοπάτι Κήπων*

Τον Ιανουάριο του 2022 προτάθηκε η δημιουργία νέου μονοπατιού προς του Κήπους, διότι το υπάρχον είναι αρκετά πρόχειρο και δύσκολο στην οδήγηση. Η ιδέα προέβλεπε το μονοπάτι να ξεκινά από το Bike Park και μέσω του δάσους να κατέληγε κάτω από τους Κήπους, στην βάση της μεγάλης πέτρινης κατασκευής που υπάρχει. Από εκεί θα υπήρχαν δύο κλάδοι: Ένας προς την λίμνη των Κήπων και ένας προς το Τραπεζάκι (που πλέον έχει καταστραφεί). Ωστόσο η ιδέα αυτή ποτέ δεν προχώρησε.